open-index/open-wikipedia-markdown huggingface dataset:
ভোলাহাট রেশম বীজাগার

**ভোলাহাট রেশম বীজাগার** বাংলাদেশের বৃহত্তম রেশম বীজাগার। এটি বাংলাদেশের রাজশাহী বিভাগের চাঁপাইনবাবগঞ্জ জেলার ভোলাহাট উপজেলায় অবস্থিত।

## ইতিহাস
প্রাচীন পাল রাজাদের শাসনামলে ভোলাহাট উপজেলায় রেশম শিল্পের সূত্রপাত হয়। পাকিস্তান সৃষ্টির পর উত্তরবঙ্গে বিশেষ করে ভোলাহাট, নাচোল ও গোমাস্তাপুরের রেশম শিল্প উন্নয়ন ও সম্প্রসারণের লক্ষ্যে ১৯৬১ সালে "ভোলাহাট রেশম বীজাগার" স্থাপন করা হয়। পরবর্তীতে বাংলাদেশ স্বাধীন হওয়ার পর দেশটিতে রেশমের সূতিকাগার হিসেবে পরিচিত ভোলাহাটে ক্রমাগত রেশম চাষ বৃদ্ধি ও রেশম চাষীদের দোরগোড়ায় সেবা পৌছায় দেয়ার জন্য ১৯৮৫ সালে জেলা রেশম সম্প্রসারণ কার্যক্রম শুরু হয়। ভোলাহাট রেশম বীজাগারে এর উপজেলা রেশম সম্প্রসারণ কার্যালয় স্থাপন করা হয়।

## অবস্থান
বীজাগারটি চাঁপাইনবাবগঞ্জ জেলার ভোলাহাট উপজেলায় গোপিনাথপুর ও ভোলাহাট মৌজায় অবস্থিত।

## আয়তন
ভোলাহাট রেশম বীজাগার আয়তন এবং ধারণক্ষমতার দিক দিয়ে বাংলাদেশের বৃহত্তম রেশম বীজাগার। এর মোট আয়তন ৩৬.৭৯ একর (১১১ বিঘা ১০ কাঠা)। এর মধ্যে আবাদী জমির পরিমাণ ২০.৪৬ একর (৬২ বিঘা) (বুশ, হাইবুশ, লোকাট, হাইকাট ও গাছ জমি) এবং অন্যান্য কাজে ব্যবহৃত জমির পরিমাণ ১৬.৩৩ একর (৪৯ বিঘা ১০ কাঠা)। এর মধ্যে রয়েছে কার্যালয়, বাসভবন, কারিগরি ভবন, রাস্তা, নালানর্দমা, পুকুর, ফুল ও ফলের বাগান এবং বাঁশঝাড়।

## ভোলাহাটে রেশম শিল্পের বিকাশ
ভোলাহাট অঞ্চলে রেশম শিল্পের ইতিহাস বহু পুরনো। ভোলাহাট অঞ্চলের রেশম চাষীরা বাংলাদেশের রেশমের শতকরা ৭৫ ভাগ উৎপাদন ও সরবরাহ করে থাকে। ঐতিহাসিক গৌড়ের প্রাচীন ইতিহাস পর্যালোচনা করলে জানা যায় যে, পাল রাজাদের শাসনামলের পর সেন রাজাদের শাসনামলে আইহো, ভোলাহাট, মুচিয়া, নরহাট্রা ব্যতীত বরেন্দ্র অঞ্চলের বাকী এলাকাগুলি থেকে রেশম চাষ উঠে যায়। মুসলিম আমলে গৌড়ের রাজ পরিবার ও রাজন্য বর্গের পোষাক ও শৌখিন বস্ত্র হিসাবে রেশমের চাহিদা দেখা দেয়ায় গৌড় নগরীর আশেপাশে ব্যাপকভাবে রেশম চাষ শুরু হয়। এ সময় রেশমের ব্যাপক চাহিদা ও উৎপাদন যেমন বৃদ্ধি পেয়েছিল, তেমনি রেশম চাষীরাও রেশম হতে প্রচুর আয় করতো। এর ফলে ঐতিহাসিক গৌড় উপকন্ঠে পিয়াসবাড়ী, ভোলাহাট, কালিয়াচক, সুজাপুরসহ বিভিন্ন স্থানে প্রচুর রেশম ও রেশমজাত বস্ত্র উৎপাদিত হত, যা এখনও এ সমস্ত স্থানে অব্যাহত রয়েছে।

ঐতিহাসিকদের মতে মোঘল শাসনামলে "বেংগল সিল্ক" ("বাংলার রেশম") নামে অবিভক্ত বাংলার এ শিল্প ছিল আর্থ-সামাজিক অবস্থানের একটি মাপকাঠি। ব্রিটিশ আমলে বাংলাকে "স্টোরহাউজ অভ সিল্ক" (Store house of silk "রেশমের গুদাম") বলে আখ্যায়িত করা হতো। ঐতিহাসিক কাজী মিছের (বগুড়া) তার *রাজশাহীর ইতিহাস* গ্রন্থে ভোলাহাটকে "মহানন্দা নদীর তীরে অবস্থিত রেশমের প্রাচীন বন্দর" হিসাবে আখ্যায়িত করেন। ব্রিটিশ ইস্ট ইন্ডিয়া কোম্পানির শাসনামলে ভোলাহাট রেশম বীজাগার গৌড় অঞ্চলের রেশম শিল্পের প্রাণকেন্দ্র হয়ে উঠে। মেসার্স লুইপেইন এন্ড কোম্পানী এখানে রেশম কারখানা স্থাপন করে। উল্লেখ্য যে রাজশাহী ইতিহাস গ্রন্থে যতগুলি রেশম কোম্পানির উৎপাদন তালিকা উল্লিখিত আছে, তার মধ্যে ভোলাহাটস্থ মেসার্স লুইপেইন এন্ড কোম্পানী-র উৎপাদন সবচেয়ে বেশি। ভোলাহাটে কোম্পানিটির ১৯০৪ থেকে ১৯০৭ খ্রিস্টাব্দ পর্যন্ত সময়কালে বাৎসরিক রেশম উৎপাদন ও মূল্য তালিকা নিচে দেওয়া হল।

## কার্যাবলী
রেশম চাষ সম্প্রসারণ ও লাভজনক করার লক্ষ্যে এ প্রতিষ্ঠানটি গুরুত্বপূর্ণ অবদান রাখে। এছাড়াও রেশম বীজগুটি উৎপাদন, রোগমুক্ত ডিম উৎপাদন, উন্নত জাতের তুঁত কাটিংস উৎপাদন এবং উন্নত জাতের তুঁত চারা উৎপাদনেও এই প্রতিষ্ঠানটি কাজ করে চলেছে।

## কর্মকাণ্ডের বিবরণ

### ২০১০-২০১৩

### ২০১৩-২০১৬

## তথ্যসূত্র

বিষয়শ্রেণী:১৯৬১-এ প্রতিষ্ঠিত
বিষ্ণুপ্রিয়া দেবী

**বিষ্ণুপ্রিয়া দেবী** (সেপ্টেম্বর ১৯০৮ — ১৭ জুলাই ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
বিষ্ণুপ্রিয়া দেবী ১৯০৮ সালে রাজশাহী জেলার তানোর উপজেলায় জন্মগ্রহণ করেন। তার পিতার নাম মৃত্যুঞ্জয় মৈত্র ও মাতার নাম মনোমহিনী দেবী। তার জন্মের তিনবছর বয়সের মধ্যেই তার পিতা এবং মাতার মৃত্যু হয়। তখন তিনি তার মেজদির কাছে মানুষ হয়ে ওঠেন। ১১ বছর বয়সে সিরাজগঞ্জের যতীন্দ্রনারায়ণ ভট্টাচার্যের সঙ্গে তার বিবাহ হয়। শ্বশুরবাড়ির প্রায় সকলেই স্বদেশীভাবাপন্ন ছিলেন।

## রাজনৈতিক জীবন
বিষ্ণুপ্রিয়া দেবীর ১১ বছর বয়সে বিয়ে হয় এবং স্বামীর বাড়ি থেকে স্বদেশ সেবার অনুপ্রেরণা পান। ১৪ বছর বয়সে স্বামী মারা যাবার পরে ১৯৩১ সালে কলকাতায় আসেন এবং লাবণ্যপ্রভা দত্তর সাথে যুক্ত হয়ে কাজ করেন। ১৯৩২ সালে স্বাধীনতা দিবস পালন করার জন্য দলে দলে মেয়েরা পথে নেমেছিল; বিষ্ণুপ্রিয়া দেবী তখন কংগ্রেস নেত্রী লাবণ্যপ্রভা দত্তের কাছে আসেন রাজনৈতিকভাবে যুক্ততার জন্য। তিনি তখন মেয়েদের বেছে বেছে নিয়ে আইন অমান্য করতে পাঠাবার ব্যবস্থা করছিলেন। বিষ্ণুপ্রিয়াও আন্দোলনে যােগদানের অনুমতি চাইলেন। প্রায় ২৫। ২৬টি সত্যাগ্রহীর সঙ্গে শ্ৰদ্ধানন্দ পার্কে তিনি চলে যান আইন অমান্য করে জাতীয় পতাকা উত্তোলন করতে। সেখানেই তিনি গ্রেপ্তার হন এবং তাঁর প্রতি ছয়মাস সশ্রম কারাদণ্ডের আদেশ হয়।
## জেল জীবন
প্রেপ্তার হওয়ার পরে হিজল, প্রেসিডেন্সি ও বহরমপুর জেলে তিনি বন্দী ছিলেন। জেলের মধ্যে কল্যাণী দাস, সুলতা কর প্রভৃতির সঙ্গে মিশে তাদের প্রভাবে তিনি বিপ্লবীদলে যােগদান করার সিদ্ধান্ত গ্রহণ করেন। পরে বেরিয়ে এসে তিনি শােভারানী দত্তের সঙ্গে যুগান্তর নামক বিপ্লবী দলে কাজ করেন।
## পরবর্তী কাজ
জেল থেকে বাইরে বেরিয়ে এসে বিষ্ণুপ্রিয়া দেবী বি.পি.সি.সি.-র সদস্য নির্বাচিত হন এবং ১৯৪২ থেকে ১৯৪৮ সাল পর্যন্ত কলিকাতায় ২২নং ওয়ার্ড কংগ্রেসের সম্পাদিকা ছিলেন। তা ছাড়া শােভারানী দত্ত নিজে তাঁকে বিপ্লবীদলের কাজ করতে শিক্ষা দেন। রিভলবার আদান-প্রদান করা, লুকিয়ে বিপ্লবীদের সাহায্য করা, তাদের আশ্রয় দেওয়া সবই তিনি শােভারানী দত্তের নির্দেশে করতেন।

## মৃত্যু
নানা ধরনের সমাজসেবার কাজ করতেন। এজন্য তিনি ম্যাজিক-ল্যান্টার্ন নিয়ে মালদহ, রাজশাহী, বহরমপুর প্রভৃতি নানা স্থানে ভ্রমণ করেন। এইভাবে জীবনের সার্থকতার সাধনায় তিনি জনসেবার কাজেই নিজেকে ডুবিয়ে রেখেছিলেন। ১৯৮১ সালের ১৭ জুলাই তিনি পরলােকগমন করেন।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:রাজনীতিতে বাংলাদেশী নারী
বিষয়শ্রেণী:বাংলাদেশী বিপ্লবী
বিষয়শ্রেণী:২০শ শতাব্দীর হিন্দু
বিষয়শ্রেণী:রাজশাহী জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
রবার্ট ব্রুকস ব্রাউন

**রবার্ট ব্রুকস ব্রাউন** (জন্ম এপ্রিল ১৪, ১৯৫৯) হলেন যুক্তরাষ্ট্র সেনাবাহিনীর একজন চার তারকা জেনারেল। তিনি যুক্তরাষ্ট্র সেনাবাহিনী পেসিফিকের কমান্ডারের দায়িত্ব পালন করেন।
ফেব্রুয়ারি ২০১৪ থেকে এপ্রিল ২০১৪ পর্যন্ত তিনি যুক্তরাষ্ট্র সেনাবাহিনীর সম্মিলিত সামরিক কেন্দ্রের কমান্ডিং জেনেরালের দায়িত্ব পালন করেন।

১৯৭৭ সালে ব্রাউন মিসিগানের নসি পয়েন্টি উচ্চ বিদ্যালয় থেকে পাশ করেন। যুক্তরাষ্ট্র মিলিটারি একাডেমীতে যোগ দেওয়ার আগে তিনি একটি বাস্কেটবল দলে খেলতেন। ১৯৮১ সালে তিনি ইউনাইটেড স্টেটস মিলিটারি একাডেমি থেকে পাশ করেন। এরপর ভার্জিনিয়া বিশ্ববিদ্যালয় থেকে ১৯৮০ এর দশকে তিনি উচ্চতর ডিগ্রি লাভ করেন।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিজিওন অব মেরিট প্রাপক
বিষয়শ্রেণী:মার্কিন যুক্তরাষ্ট্রের সামরিক একাডেমীর প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের সেনাবাহিনীর জেনারেল
মহিমচন্দ্র দাশগুপ্ত

**মহিমচন্দ্র দাশগুপ্ত** (৯ এপ্রিল ১৮৮২ - ৬ আগস্ট ১৯৩৮) একজন ব্রিটিশ বিরোধী স্বাধীনতা সংগ্রামী ও সমাজসেবক।

## রাজনীতি
মহিমচন্দ্রের জন্ম হয়েছিল বর্তমান বাংলাদেশের নোয়াখালী জেলার নবাবপুরে। তিনি ডাক্তারি পাশ করে চট্টগ্রামে তার কর্মকেন্দ্র গড়ে তোলেন। ডাক্তার হওয়ার সুবাদে জনপ্রিয়তা ছিল এলাকায়। গান্ধীজির ভাবনায় অনুপ্রাণিত হয়ে কংগ্রেসে যোগদান করেন এবং অসহযোগ আন্দোলনে চট্টগ্রামে প্রধান ভূমিকা রাখেন। চট্টগ্রাম জেলা কংগ্রেসের সভাপতি নির্বাচিত হয়েছেন। বৃহৎ শ্রমিক আন্দোলন গড়ে তোলার ক্ষেত্রে দেশপ্রিয় যতীন্দ্রমোহন সেনগুপ্তর তিনি ছিলেন অন্যতম সহকারী।

## চট্টগ্রাম বিদ্রোহে
নিজে অহিংস আন্দোলনে সাথে জড়িত থাকলেও সশস্ত্র বিপ্লববাদীদের প্রতি গভীর সহানুভূতি ও ভালবাসা ছিল। মূলত তার চেষ্টা ও সহযোগীতায়, চারদিকে প্রবল বিরোধিতা সত্বেও মাস্টারদা সূর্য সেন চট্টগ্রাম জেলা কংগ্রেসের সম্পাদক হন ১৯২৮ সালে। সুর্য সেনের সাথে গভীর হৃদ্যতা হয় এবং চট্টগ্রাম অস্ত্রাগার লুন্ঠনের অব্যবহিত পর পুলিশি ধরপাকড়ের সময় বহু বিপ্লবীকে আত্মগোপনে সহায়তা করতেন। এজন্যে তাকে ও তার পরিবারকে ব্যাপক সরকারি অত্যাচার ও হেনস্থার সম্মুখীন হতে হয় বহুবার। তার দাদা জমিদার বিপিন দাশগুপ্ত পুলিশি অত্যাচারে অসুস্থ হয়ে মারা যান।

## সামাজিক কাজ
মহিমচন্দ্র নানা ধরনের জনকল্যাণমূলক কাজের সাথে জড়িয়ে ছিলেন আজীবন। চট্টগ্রাম পৌরসভা, জেলাবোর্ড, রামকৃষ্ণ মিশন আশ্রম এবং প্রবর্তক সংঘর চট্টগ্রাম শাখার সাথে সংযুক্ত ছিলেন।

## মৃত্যু
মহিমচন্দ্র দাশগুপ্ত মারা যান ৬ আগস্ট ১৯৩৮ সালে।

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:নোয়াখালী জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
মোহিনী মন্ডল

**মোহিনী মন্ডল** (? —১৯৪২) একজন বিপ্লবী ও  মেদিনীপুর জেলার কমিউনিস্ট নেতা।

## রাজনীতি
মোহিনী মন্ডল ব্রিটিশ ভারতের ঘাটালে জন্মগ্রহণ করেন। তিনি ছিলেন অবিভক্ত মেদিনীপুর জেলায় ভারতের কমিউনিস্ট পার্টির প্রতিষ্ঠাতাদের মধ্যে অন্যতম ব্যক্তিত্ব। প্রথম জীবনে সন্ত্রাসবাদী বিপ্লবী আন্দোলনের সাথে যুক্ত থাকলেও পরে মার্কসবাদী দর্শনে আকৃষ্ট হন। জেলা নেতা ভুপাল পান্ডা, দেবেন দাস প্রমুখদের সংগে কৃষক সভার কাজ করতেন। কমিউনিস্ট পার্টি নিষিদ্ধ হলে আত্মগোপন করেছিলেন। স্বাধীনতা সংগ্রাম ও জেলার বামপন্থী আন্দোলনের প্রথম সারির নেতা হয়েও তিনি অবহেলিত ও অখ্যাত রয়ে গেছেন। তার আত্মগোপনকালীন জীবনের ব্যাপারে আর বেশি কিছু জানা যায়না।

## মৃত্যু
আত্মগোপন থাকা অবস্থাতেই মারা যান মোহিনী মন্ডল।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:ভারতীয় সাম্যবাদী
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
সরোজ আভা দাস চৌধুরী (নাগ)

**সরোজ আভা দাস চৌধুরী** (? - ১৯ আগস্ট ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
সরোজ আভা দাস বরিশাল জেলায় জন্মগ্রহণ করেন। পৈতৃক দেশ ঢাকা জেলার বিক্রমপুর এর জামির্তা গ্রামে। তার পিতার নাম রহিনীকুমার দাস চৌধুরী ও মাতার নাম প্রমোদাসুন্দরী দেবী। সরোজ আভার স্বামী ছিলেন ধীরেন্দ্রনাথ একজন বিপ্লবী।

## রাজনৈতিক জীবন
১৯২৯ সালে তিনি বিপ্লবী অনুশীলন সমিতি সাথে যুক্ত হন। দলের মহিলা সংগঠনের সাথে যুক্ত ছিলেন। ছাত্রীদের মধ্যে সংগঠন তাে করতেই, তার প্রভাবে তার মা ও ভাইরাও প্রভাবিত হন এবং সমস্ত পরিবারটাই বিপ্লবীদের একটি প্রধান অবলম্বন স্বরূপ হয়। তাদের বাড়িতে নিষিদ্ধ পুস্তক ও অন্যান্য দ্রব্য লুক্কায়িত থাকত। 
টিটাগড় ষড়যন্ত্র মামলায় আত্মগোপনকারীদের আশ্রয় দিয়েছিলেন। সেই সময় সরােজ আভা দাসচৌধুরী ও তার সহকর্মী মেয়েরা অর্থ দিয়ে এবং অলংকার বিক্রি করে বিপ্লবীদের জীবনযাপনের ও বিপ্লব-প্রচেষ্টায়। এছাড়াও  তার বাড়ি ছিল বিপ্লবীদের আশ্রয় কেন্দ্র।

## কারাবরণ
১৯৩৫ সালে তাঁকে গ্রেপ্তার করে ডেটিনিউ রূপে দিনাজপুর, দার্জিলিং, মেদিনীপুরসহ নানা স্থানের জেলে বন্দী রাখে প্রায় দুই বছর। ১৯৩৭ সালে তিনি মুক্তি। 
## বৈবাহিক জীবন
১৯৩৮ সালে বিপ্লবী কর্মী ধীরেন্দ্রনাথ নাগ সাথে বিয়ে হয়। তারপরে স্বামীর সাথে মিলে কলকাতায় 'মহামানব শিক্ষাসনদ' প্রতিষ্ঠা করেন। ১৯৪২ সালের আন্দোলনের সময়ও তিনি নিজের বাড়িকে কর্মীদের আশ্রয়কেন্দ্র করেন। কর্মীরা তার আশ্রয়ে থেকে আন্দোলন পরিচালনা করেন।

## মৃত্যু
১৯৫১ সালের ১৯ আগস্ট দুরারােগ্য জ্বরে অকস্মাৎ তার মৃত্যু হয়। একটি নিরভিমান ও নীরব কমী সেদিন অকালে বিদায় নিলেন। কত দরিদ্র পরিবার ও অসহায় নারী যে সেদিন অনাথ হয়ে গেলেন তা বলা যায় না।

## তথ্যসূত্র

বিষয়শ্রেণী:১৯৫১-এ মৃত্যু
বিষয়শ্রেণী:রাজনীতিতে বাংলাদেশী নারী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাংলাদেশী বিপ্লবী
বিষয়শ্রেণী:বরিশাল জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
নিওপালপা ডোনাল্ডট্রাম্পি

**নিওপালপা ডোনাল্ডট্রাম্পি** মথের *[[নিওপালপা]]*  গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে।

## আবিষ্কার
১৯৮৮ সালে ডেলিবর পলভনি প্রথম *[[Neopalpa]]* গণ এবং *[[Neopalpa neonata]]* প্রজাতির বর্ণনা দেন।  এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন *Neopalpa donaldtrumpi*, কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরন মনে করিয়ে দেয়।

## বর্ণনা

*N. donaldtrumpi* এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য   থেকে । পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা  এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে।  গণের আরেক প্রজাতি *[[Neopalpa neonata|N. neonata]]* এর তুলনায় *N. donaldtrumpi* এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে। 

## তথ্যসূত্র


বিষয়শ্রেণী:মথ
বিষয়শ্রেণী:উত্তর আমেরিকার মথ
বিষয়শ্রেণী:ডোনাল্ড ট্রাম্প
বিষয়শ্রেণী:মধ্য আমেরিকার মথ
স্বীকারোক্তি

**স্বীকারোক্তি** (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।

এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।

## প্রকারভেদ
১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)

২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি (Extra judicial confession)

## প্রাসঙ্গিক ধারাসমূহ
সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।

সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা।

সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়

সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে।

সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।

সাক্ষ্য আইনের ২৯ নং ধারা : অন্যথায় প্রাসঙ্গিক  স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা।

সাক্ষ্য আইনের ৩০ নং ধারা : প্রমাণিত স্বীকারোক্তি,  যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।

## তথ্যসূত্র

বিষয়শ্রেণী:ভারতের আইন
বিষয়শ্রেণী:ভারতীয় সাক্ষ্য আইন
বিষয়শ্রেণী:আইন
দ্বিবার্ষিক এশীয় চারুকলা প্রদর্শনী

থাম্ব|১৭তম দ্বিবার্ষিক এশীয় চারুকলা প্রদর্শনীতে প্রদর্শীত পুরস্কার প্রাপ্ত একটি শিল্প কর্ম
**দ্বিবার্ষিক এশীয় চারুকলা প্রদর্শনী** বাংলাদেশ শিল্পকলা একাডেমি আয়োজিত চারুকলা বিষয়ক সর্ববৃহৎ দ্বিবার্ষিক প্রদর্শনী। 
## ইতিহাস
এশিয়া ও প্রশান্ত মহাসাগরীয় অঞ্চলের দেশগুলোর বিশিষ্ট শিল্পীদের অংশগ্রহণে এ প্রদর্শনী ১৯৮১ সালে যাত্রা শুরু করে।
## প্রদর্শনীর স্থান ও তারিখ
বাংলাদেশ শিল্পকলা একাডেমির জাতীয় চিত্রশালায় মাসব্যাপী এ প্রদর্শনী ১ সেপ্টেম্বর থেকে ৩১ সেপ্টেম্বর পর্যন্ত প্রতিদিন বেলা ১১টা থেকে রাত ৮টা এবং শুক্রবার বেলা ৩টা থেকে রাত ৮টা পর্যন্ত দর্শকদের জন্য উন্মুক্ত থাকে।

## আরও দেখুন
* 
## তথ্যসূত্র

## বহিঃসংযোগ
* http://­www​.asianartbiennale.org.bd/ 

বিষয়শ্রেণী:বাংলাদেশের পুরস্কার
বিষয়শ্রেণী:চারুকলা
আর৫৬০ (বাংলাদেশ)

থাম্ব|ডান|তিস্তা ব্যারেজের নিকটে আর৫৬০
**আঞ্চলিক সড়ক ৫৬০** বা **আর৫৬০** হল বাংলাদেশের একটি আঞ্চলিক সড়ক। এটি রংপুর বিভাগের রংপুর, নীলফামারী, লালমনিরহাট - এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫-এর সাথে এন৫০৯-কে সংযুক্ত করে পাটগ্রাম স্থলবন্দরের সাথে রংপুরের দূরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩ কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০৯ সালে রাস্তাটি আঞ্চলিক মহাসড়ক হিসাবে নকশা করা হয়।

## প্রধান সংযোগস্থলসমূহ
সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত।

## তথ্যসূত্র

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:রংপুর বিভাগের মহাসড়ক
বিষয়শ্রেণী:নীলফামারী জেলার সড়ক পরিবহন
বিষয়শ্রেণী:রংপুর জেলার সড়ক পরিবহন
বিষয়শ্রেণী:লালমনিরহাট জেলার সড়ক পরিবহন
চিত্তেশ্বরী মন্দির

**চিত্তেশ্বরী মন্দির** হল পশ্চিমবঙ্গের কলকাতার কাশীপুরে 'গান-অ্যান্ড-শেল' কারখানার পাশে অবস্থিত। জনশ্রুতি, প্রাচীন কলকাতার চিৎপুর ('চিত্রপুর') অঞ্চলের অধিষ্ঠাত্রী দেবী হলেন  'চিত্তেশ্বরী'/'চিত্রেশ্বরী'। দেবীমূর্তি প্রাচীন হলেও বর্তমান চিত্তেশ্বরী মন্দিরটি অপেক্ষাকৃত নবীন। মন্দিরের বাইরের গাত্রে 'আদি চিত্তেশ্বরী মন্দির'-এর স্থাপনা ১৬১০ খ্রিস্টাব্দ বলে উল্লেখ আছে।

## ইতিহাস
লোককাহিনী অনুসারে, জঙ্গলাকীর্ণ প্রাচীন চিত্রপুর গ্রামে 'চিতে' বা 'চিত্তেশ্বর' নামে এক দুর্ধর্ষ ডাকাত বাস করত। একবার একটিমাত্র নিমগাছের গুড়ি থেকে চিতে একটি দেবীপ্রতিমা তৈরী করে তান্ত্রিক মতে পূজার্চনা করতে থাকে। তাঁর নামানুসারে দেবীর নাম হয় 'চিত্তেশ্বরী'।চিতে ডাকাতের মৃত্যুর পর দেবীমূর্তি মাটির তলায় সমাধিস্থ হয়। পরবর্তীতে, নৃসিংহ ব্রহ্মচারী নামে এক তান্ত্রিক সন্ন্যাসী দেবীবিগ্রহ ভূগর্ভ থেকে উদ্ধার করে সেই স্থানে পুনঃপ্রতিষ্ঠা করেন। শেওড়াফুলি রাজবংশের রাণী ব্রহ্মচারীর অলৌকিকত্বের পরিচয় পেয়ে দেবী চিত্তেশ্বরীর নামে ঐ স্থানের অনেক সম্পত্তি দেবোত্তর করে দেন এবং তাকে পূজারী ও সেবায়েত নিযুক্ত করেন। সেই থেকে মন্দিরের পূজারীর উপাধি 'ব্রহ্মচারী' আজও চলে আসছে।

## মূর্তির এবং মন্দিরের বিবরণ
চিত্তেশ্বরী দেবীমূর্তি হল সিংহবাহিনী দুর্গামূর্তি। দুর্গার সঙ্গে অন্য দেবদেবীরা অনুপস্থিত। দেবীমূর্তির পাশে একটি বাঘের মূর্তি আছে, যা সুন্দরবনের ব্যাঘ্রদেবতা দক্ষিণরায়ের দ্যোতক। দেবীর প্রতিষ্ঠাকালে চব্বিশ পরগণা ও কলকাতার এই অঞ্চল যে সুন্দরবনের একটি অংশ হিসাবে জলাজঙ্গলময় ছিল এবং বাঘের উপদ্রুত ছিল, এই মূর্তি তারই পরিচয় দেয়। চিত্তেশ্বরী দেবীর পূজার আগে এই বাঘের দেবতার পূজা করার প্রাচীন রীতি বিদ্যমান।দেবীমূর্তি প্রাচীন হলেও আদি মন্দিরটি স্থানীয় কোন গাছতলা বা পর্ণকুটীরে ছিল বলে মনে করা হয়। বর্তমান মন্দিরের পিছনে একটি ছোট বাগানের মধ্যে পূর্বোক্ত তান্ত্রিক ব্রহ্মচারী প্রতিষ্ঠিত পঞ্চমুণ্ডের আসনটি এখনও আছে।

## চিত্রকক্ষ

File:Adi_chitteshwari_temple_2.jpg
File:Adi_Chitteswari_Temple,_Cossipore-The_Neem_Wood_Idol_of_Devi_Chittaswari.jpg
File:Adi_Chitteswari_Temple_10.jpg
File:Adi_Chitteswari_Temple_03.jpg
File:Adi_Chitteswari_Temple,_Cossipore-7.jpg
Marble_Plaque_in_Adi_Chitteswari_Temple_01.jpg


## তথ্যসূত্র

বিষয়শ্রেণী:কলকাতার হিন্দু মন্দির
বিষয়শ্রেণী:১৬১০-এ প্রতিষ্ঠিত
বিষয়শ্রেণী:কলকাতার দর্শনীয় স্থান
বিষয়শ্রেণী:১৭শ শতাব্দীর হিন্দু মন্দির
মিলাদ টাওয়ার

**মিলাদ টাওয়ার** (), যেটি **তেহরান টাওয়ার** নামেও পরিচিত, হল একটি বহুতলবিশিষ্ট টাওয়ার। উঁচু টাওয়ারগুলোর মধ্যে এটি ষষ্ঠ। মুক্ত স্থাপত্যের উঁচু ভবনগুলোর মধ্যে এটি ১৭তম। এটি কারাব শহর এবং গিসা জেলার মধ্যে অবস্থিত। টাওয়ারটি ১২ তলা এবং এর মাথায় রয়েছে বল আকৃতির স্থাপত্য। এর ছাদ ৩১৫ মি উঁচু। টাওয়ারটি "ইন্টারন্যাশনাল ট্রেড এন্ড কনভেনশন সেন্টার অফ ইরানের" একটি অংশ। এতে একটি পাঁচ তারকা হোটেলও রয়েছে। এছাড়া আছে একটি সম্মেলন কেন্দ্র, একটি আইটি পার্ক এবং ওয়ার্ল্ড ট্রেড সেন্টার।

## তথ্যসূত্র

বিষয়শ্রেণী:ইরানের টাওয়ার
বিষয়শ্রেণী:তেহরানের দর্শনীয় স্থান
বিষয়শ্রেণী:ইরানি স্থাপত্য
বিষয়শ্রেণী:২০০৭-এ সম্পন্ন টাওয়ার
ধীরেন দে

**ধীরেন দে** (? - ২৩ আগস্ট ১৯৩৩) একজন ব্রিটিশ বিরোধী স্বাধীনতা আন্দোলনের বিপ্লবী ও কিশোর শহীদ।

## বিপ্লবী আন্দোলন ও মৃত্যু
ধীরেন দে জন্মগ্রহণ করেন বাংলাদেশের ময়মনসিংহ জেলার জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারণে ধীরেন দে মারা যান।

## তথ্যসূত্র

বিষয়শ্রেণী:১৯৩৩-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাংলাদেশী বিপ্লবী
বিষয়শ্রেণী:জামালপুর জেলার ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:অনুশীলন সমিতি
মোহাম্মদপুর প্রিপারেটরি স্কুল এন্ড কলেজ

**মোহাম্মদপুর প্রিপারেটরি স্কুল এন্ড কলেজ** বিশ শতকে ঢাকার মোহাম্মদপুরে প্রতিষ্ঠিত একটি বিখ্যাত শিক্ষাপ্রতিষ্ঠান। ছেলে ও মেয়ে শিক্ষার্থীদের জন্য আলাদা ক্যাম্পাস সংবলিত এই প্রতিষ্ঠানটিতে মাত্র পাঁচ হাজার শিক্ষার্থী অধ্যয়ন করে।

## ইতিহাস
১৯৭৬ সালের বিদ্যালয়টি প্রতিষ্ঠিত হয়। ১৯৯৩ সালে মোহাম্মদপুর প্রিপারেটরি গার্লস কলেজে একাদশ শ্রেণী চালু করা হয়। ২০০৪ সালে ৩/৩ আসাদ অ্যাভিনিউতে কলেজ শাখা চালু করা হয়।

## বিভাগ
এই বিদ্যালয়ে বাংলা ও ইংরেজি মাধ্যম চালু রয়েছে। এই প্রতিষ্ঠানে বিজ্ঞান, ব্যাবসায় শিক্ষা (বালিকা শাখায়) বিভাগ চালু আছে।
## বিখ্যাত ব্যক্তিত্ব
*কাজী আজহার আলী : প্রতিষ্ঠাতা

## তথ্যসূত্র

## বহিঃসংযোগ
* https://web.archive.org/web/20161120134306/http://www.mpsc.edu.bd/

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকা জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
বিজন সেন

**বিজন সেন** (১৯০৫- ২৪ এপ্রিল, ১৯৫০) একজন ব্রিটিশ বিরোধী স্বাধীনতা আন্দোলনের কর্মী ও বাংলাদেশের সাম্যবাদী আন্দোলনের শহীদ।

## বিপ্লবী কর্মকাণ্ড
বিজন সেন বাংলাদেশের নাটোর জেলায় জন্মগ্রহণ করেন। সশস্ত্র আন্দোলনে সাথে জড়িত হয়ে রাজনৈতিক ডাকাতিতে অংশ নিয়েছিলেন। পুঁটিয়ামেল ডাকাতিতে অভিযুক্ত হয়ে আন্দামান সেলুলার জেলে দ্বীপান্তর হয়। মুক্তি পেয়ে বাংলাদেশে থাকতেন। দেশ বিভাগের পরেও তিনি মাতৃভূমি পরিত্যাগ করেননি।কমিউনিস্ট আন্দোলনে জড়িত ছিলেন। মূলত নির্মাণ শ্রমিকদের সংগঠনের কাজ করতেন।

## অনশন আন্দোলন
কৃষক আন্দোলনে যোগ দিয়ে বন্দী হন। গোটা বাংলা জোড়া আন্দোলন দমনে পূর্ব পাকিস্তান সরকার তীব্র দমনপীড়ন চালায়। জেলের কারাবিধি লঙ্ঘন করা হতে থাকে এবং বন্দীদের ওপর নির্যাতনের ঘটনা ঘটে। বিজন সেন রাজশাহী সেন্ট্রাল জেলের খাপরা ওয়ার্ডে বন্দী থাকাকালীন অনশন ধর্মঘট করছিলেন আরো ছয় জন কমিউনিস্ট নেতা কর্মীর সাথে। তাদের টানা অনশনের ফলে দাবী দাওয়া কিছু পরিমাণে মেনে নিতে বাধ্য হয় কারা কর্তৃপক্ষ। কমিউনিস্ট নেতৃবৃন্দকে আলাদা কনডেমড সেলে পাঠানোর চেষ্টা হলে তার বিরোধিতা করেন বিজন সেন ও অন্যান্যরা।

## মৃত্যু
২৪ এপ্রিল, ১৯৫০ তারিখে জেলার এডোয়ার্ড বিলে'র আদেশে বিনা প্ররোচনায় নিরস্ত্র বন্দীদের ওপর পুলিশ গুলি চালায়। অনেকের সাথে গুলিতে মৃত্যু ঘটে বিপ্লবী বিজন সেনের। নিহত বাকি কমিউনিস্ট নেতারা ছিলেন, দেলোয়ার হোসেন, হানিফ সেখ, সুধীর ধর, আনোয়ার হোসেন (শহীদ), সুখেন ভট্টাচার্য ও কম্পরাম সিং।

## তথ্যসূত্র

বিষয়শ্রেণী:১৯৫০-এ মৃত্যু
বিষয়শ্রেণী:ভারতীয় সাম্যবাদী
বিষয়শ্রেণী:বাংলাদেশী সাম্যবাদী
বিষয়শ্রেণী:১৯০৫-এ জন্ম
বিষয়শ্রেণী:নাটোর জেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
বাঙ্গড্ডা ইউনিয়ন

**বাঙ্গড্ডা** বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।

## আয়তন
বাঙ্গড্ডা ইউনিয়নের আয়তন ৫ বর্গ কিলোমিটার।

## জনসংখ্যা
বাঙ্গড্ডা ইউনিয়নের জনসংখ্যা ২১,৪০৬ জন।

## অবস্থান ও সীমানা
নাঙ্গলকোট উপজেলার সর্ব-উত্তরে বাঙ্গড্ডা ইউনিয়নের অবস্থান। এ ইউনিয়নের দক্ষিণে রায়কোট ইউনিয়ন ও পেড়িয়া ইউনিয়ন, পশ্চিমে পেড়িয়া ইউনিয়ন ও লালমাই উপজেলার বেলঘর দক্ষিণ ইউনিয়ন, উত্তরে চৌদ্দগ্রাম উপজেলার শুভপুর ইউনিয়ন এবং পূর্বে চৌদ্দগ্রাম উপজেলার মুন্সিরহাট ইউনিয়ন অবস্থিত।

## প্রশাসনিক কাঠামো
বাঙ্গড্ডা ইউনিয়ন নাঙ্গলকোট উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এ ইউনিয়নের গ্রামগুলো হল:
* নশরতপুর
* দাঁড়াচৌ
* সোনাবেরী
* রূপাবেরী
* উত্তর নূরপুর
* দক্ষিণ নুরপুর
* হেশিয়ারা
* ছোট সাঙ্গিশ্বর
* পদুয়া
* করের ভোমরা
* নোয়াপাড়া
* কাদবা
* নিমুড়ী
* রামেরবাগ
* আঙ্গলখোড়
* বাঙ্গড্ডা উত্তর
* বাঙ্গড্ডা দক্ষিণ
* গান্দাছি পূর্ব
* গান্দাছি পশ্চিম
* শ্যামপুর পূর্ব
* শ্যামপুর পশ্চিম
* পরিকোট

## শিক্ষা ব্যবস্থা

## শিক্ষা প্রতিষ্ঠান সমূহ
;কলেজ, উচ্চ বিদ্যালয়, মাদ্রাসা ও প্রাথমিক বিদ্যালয় সমূহ
* বাঙ্গড্ডা বাদশা মিয়া কলেজ
* বাঙ্গড্ডা বাদশা মিয়া আদর্শ উচ্চ বিদ্যালয়
* বাঙ্গড্ডা সরকারি প্রাথমিক বিদ্যালয়
* বাঙ্গড্ডা ফাযিল ডিগ্রি মাদ্রাসা
*বাঙ্গড্ডা বাইতুন নাজাত দারুসসুন্নাহ দাখিল মাদ্রাসা 
* বাঙ্গড্ডা বালিকা দাখিল মাদ্রাসা
* শ্যামপুর বালিকা দাখিল মাদ্রাসা
* রুপাবেরি বালিকা দাখিল মাদ্রাসা
* রুপাবেরী সরকারি প্রাথমিক বিদ্যালয় 
* বঙ্গবন্ধু শেখ মুজিবুর রহমান সরকারি টেকনিক্যাল এন্ড কমার্স কলেজ (রামেরবাগ)
* বেগম আমেনা সরকারি প্রাথমিক বিদ্যালয় রামেরবাগ
* কাদবা সরকারি প্রাথমিক বিদ্যালয়
* কাদবা এড.সাজেদুল হক নিম্ন মাধ্যমিক বিদ্যালয়
* নূরপুর সরকারি প্রাথমিক বিদ্যালয়
* পরিকোট সরকারি প্রাথমিক বিদ্যালয়
* শ্যামপুর সরকারি প্রাথমিক বিদ্যালয়
* আঙ্গলখোড় বেসরকারি প্রাথমিক বিদ্যালয়
* গান্দাছি সরকারি প্রাথমিক বিদ্যালয়
* ছোট সাঙ্গিশ্বর লতিফিয়া এনামিয়া হাফেজিয়া ও নূরানী মাদ্রাসা
* ইক্বরা মডেল স্কুল (প্রাইভেট) 
* বাঙ্গড্ডা এডুকেয়ার রেসিডেন্সিয়াল স্কুল (প্রাইভেট)

## যোগাযোগ ব্যবস্থা
* বাঙ্গড্ডা ইউনিয়নে চাঁদপুর - চট্টগ্রাম (প্রস্তাবিত) [লাকসাম - চৌদ্দগ্রাম] আঞ্চলিক মহাসড়ক অবস্থিত।
* কুমিল্লা - হাসানপুর সড়ক
*কুমিল্লা - নাঙ্গলকোট সড়ক

## খাল ও নদী
* ডাকাতিয়া নদী

## হাট-বাজার
* বাঙ্গড্ডা বাজার
* কাদবা বাজার
* সেবাখোলা বাজার

## দর্শনীয় স্থান
* পরিকোট বধ্যভূমি
* বাঙ্গড্ডা দিঘি
* দাঁড়াচৌ প্রাচীন মসজিদ
* কাদবা দিঘি
* শ্যামপুর ডাকাতিয়া নদী

## উল্লেখযোগ্য ব্যক্তি
* ওমর আহাম্মদ মজুমদার &ndash;– প্রাক্তন সংসদ সদস্য।

## জনপ্রতিনিধি
* বর্তমান চেয়ারম্যান: সাইফুল ইসলাম মজুমদার

## আরও দেখুন
* নাঙ্গলকোট উপজেলা
* নাঙ্গলকোট থানা
* কুমিল্লা জেলা

## তথ্যসূত্র

বাস্তব সূত্র

## বহিঃসংযোগ

বিষয়শ্রেণী:নাঙ্গলকোট উপজেলার ইউনিয়ন
দেওভোগ হাজী উজির আলী উচ্চ বিদ্যালয়

**দেওভোগ হাজী উজির আলী উচ্চ বিদ্যালয়** একটি ঐতিহ্যবাহী সরাকারি বিদ্যালয় যা নারায়ণগঞ্জ জেলায় অবস্থিত। ১৯২৪ সালে এটি স্থাপিত হয়। এটি বাংলাদেশে স্থাপিত অন্যতম পুরনো বিদ্যালয়। এই বিদ্যালয়ে ষষ্ঠ শ্রেণী থেকে দশম শ্রেণী পর্যন্ত পাঠদান করা হয় এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়। এটি হচ্ছে একটি প্রতিষ্ঠান, যা মূলত শিক্ষাদানের কেন্দ্র  যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। এখানে নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে।

## ইতিহাস

নারায়ণগঞ্জের প্রানকেন্দ্র ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। এলাকার বিশিষ্ঠ সমাজ সেবক ও দানশীল ব্যক্তিত্ব মরহুম হাজী উজির আলী সাহেব অত্র অঞ্চলে শিক্ষার আলোক বর্তিকা প্রজ্বলনের সার্থে ১৯২৪ সালে বিদ্যালয়েটি প্রতিষ্ঠা করেন। তখন উহা M.E. স্কুল হিসাবে পরিচিত ছিল। সময়ের পরিক্রমায় ষাট দশকে উহা জুনিয়র স্কুল এবং স্বাধীনতার পর উচ্চ বিদ্যালয়ে পরিনত হয়। ১৯৯৪ সালে শিক্ষা মন্ত্রনালয়ের অনুমোদনের প্রেক্ষিতে অত্র বিদ্যালয় ডবল শিফট চালু করে। প্রভাতী শাখায় ছাত্রী এবং দিবা শাখায় ছাত্ররা অধ্যয়ন করিতেছে।

## বর্ণনা

বিসিক নগরী নারায়ণগঞ্জ জেলার ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। দুই শিফটে পরিচালিত অত্র বিদ্যালয়ে বর্তমানে ৬ষ্ঠ হইতে ১০ম শ্রেণীতে প্রায় ৩২০০ জন ছাত্র-ছাত্রী অধ্যয়ন করিতেছে, এবং ৫০ জন শিক্ষক কর্মচারী আছেন। অত্র বিদ্যালয়ে বিজ্ঞান শাখা, ব্যবসায় শাখা এবং মানবিক শাখাচালু আছে। বিদ্যালয়ের একাডেমিক ফলাফলও বেশ সন্তোষ জনক। সহপাঠঅধিক কার্যাবলীতে অত্র বিদ্যালয়ের জেলা ও জাতীয় পর্যায়ে বেশ সুনাম আছে। বিশেষত সাঁতারে ও স্কাউটে অত্র বিদ্যালয়ের সুনাম প্রশংসনীয়। বিদ্যালয়টিতে নিয়মিত ম্যানেজিং কমিটি বর্তমান আছেন। ২০২৪ সাল পর্যন্ত ম্যানেজিং কমিটির সভাপতি হিসাবে দায়িত্ব পালন করেন আলহাজ্ব এম, সাইফ উল্লাহ বাদল সাহেব। তার ঐকান্তিক প্রচেষ্টায় বিদ্যালয়টি অত্র থানায় একটি আদর্শ বিদ্যালয় হিসাবে পরিগণিত হইতেছে।

## সহ শিক্ষা
* বার্ষিক ক্রীড়া প্রতিযোগিতা
* বার্ষিক সাংস্কৃতিক প্রতিযোগিতা
* বাংলাদেশ স্কাউটস এবং গালস্ গাইড
* আন্ত: জেলা কাবাডি টুর্নামেন্ট

## শিক্ষা কার্যক্রম
বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়।

**বিগত বছরের পাবলিক পরীক্ষায় জেএসসির ফলাফল**

**বিগত বছরের পাবলিক পরীক্ষায় এসএসসির ফলাফল**

## বিদ্যালয়ের পোশাক
### ছেলেদের জন্যে
সাদা শার্ট, ডিপ-নেভী ব্লু ফুল-প্যান্ট, কালো বেল্ট, সাদা জুতা ও সাদা মোজা।
### মেয়েদের জন্য
ডিপ নেভী ব্লু ফ্রক, সাদা বেল্ট, সাদা ওড়না, সাদা স্কার্ফ, সাদা পায়জামা, সাদা জুতা ও মোজা।
এছাড়াও শীতকালীন সময়ে ছেলে-মেয়ে উভয়ের লাল সোয়েটার কিংবা জ্যাকেট পরিধান করা আবশ্যক।

## বন্ধ
বিদ্যালয়টি প্রতি শুক্রবার এবং শনিবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।

## আরো দেখুন
* নারায়ণগঞ্জের বিদ্যালয়সমূহের তালিকা

## তথ্যসূত্র
 

বিষয়শ্রেণী:নারায়ণগঞ্জ জেলার বিদ্যালয়
বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা বিভাগের শিক্ষাপ্রতিষ্ঠান
কলিন্স ইংরেজি অভিধান

**কলিন্স ইংরেজি অভিধান** (ইংরেজি: The ***Collins English Dictionary***) ইংরেজি ভাষার একটি অভিধান। হার্পারকলিন্স এই অভিধানের প্রকাশক। ১৯৭৯ সালে প্রথম এই অভিধান প্রকাশিত হয়।

## সংস্করণ
অভিধানটির সর্বশেষ ১২তম সংস্করণ ২০১৪ সালের ২৩ অক্টোবর প্রকাশিত হয়। এই সংস্করণে ৭২২,০০০ টি শব্দ, বাগধারা, ও প্রবাদ-প্রবচন রয়েছে। পূর্ববর্তী ১১তম সংস্করণ ২০১১ সালের অক্টোবর মাসে প্রকাশিত হয়েছিল। অভিধানটির ৩০তম বার্ষিকী উপলক্ষ্যে ২০১০ সালে বইটির একটি বিশেষ সংস্করণ প্রকাশিত হয়েছিল। এর পুরেব প্রতি ৩-৪ বছর অন্তর একটি সংস্করণ প্রকাশ করা হত।

## অনলাইন সংস্করণ
কলিন্স ইংরেজি অভিধান CollinsDictionary.com এই ঠিকানায় ফরাসি, জার্মান, স্পেনীয়, ও ইতালীয় ভাষায় ২০১১ সালের ৩১ ডিসেম্বর অনলাইন সংস্করণ প্রকাশ করেন। এই ওয়েবসাইটে শব্দের ব্যবহারসহ বাক্য, শব্দের তারতম্য, ও গুগল এনগ্রাম প্রজেক্টে শব্দের ট্রেন্ড ও ফ্লিকরে শব্দের ছবি সংযুক্ত করেছে।

২০১২ সালের আগস্ট মাসে, CollinsDictionary.com নতুন শব্দের জন্য ফেসবুকের সাথে সংযুক্ত ক্রাউড-সোর্সিং করে, যদিও এখনো তারা তাদের সম্পাদনা উইকিঅভিধান ও আরবান অভিধান থেকে পৃথক রেখেছে।

২০১৫ সালের মে মাসে, CollinsDictionary.com ৬৫০০ নতুন স্ক্রেবল শব্দ তাদের দাপ্তরিক স্ক্রেবল শব্দের তালিকায় যুক্ত করে। এই শব্দসমূহের অন্তর্ভুক্ত ছিল গালি, সামাজিক মাধ্যম, খাদ্য, প্রযুক্তি ও আরও কিছু নতুন শব্দ।

## তথ্যসূত্র

## বহিঃসংযোগ
* CollinsDictionary.com – *Collins English Dictionary*, *American English Dictionary*, Thesaurus, French, German, Italian and Spanish.

বিষয়শ্রেণী:১৯৭৯-এর বই
বিষয়শ্রেণী:অনলাইন ইংরেজি অভিধান
বিষয়শ্রেণী:উইলিয়াম কলিন্স, সন্সের বই
টিনটিন: ডেসটিনেশন অ্যাডভেঞ্চার

***টিনটিন: ডেসটিনেশন অ্যাডভেঞ্চার*** একটি ভিডিও গেম যা বেলজীয় কার্টুনিস্ট হার্জের *[[দুঃসাহসী টিনটিন]]* সিরিজের আংশিক অবলম্বনে নির্মিত হয়েছে। ২০০১ সালের শেষদিকে এটি ইউরোপে মাইক্রোসফট উইন্ডোজ এবং প্লেস্টেশনের জন্যে মুক্তি দেয়া হয়।

## গেমপ্লে
গেমটি খেলার পদ্ধতি অনেকটা পূর্ববর্তী টিনটিন-কেন্দ্রিক গেম *[[প্রিজনারস অফ দ্য সান (ভিডিও গেম)|প্রিজনারস অফ দ্য সান]]* ও *[[টিনটিন ইন টিবেট (ভিডিও গেম)|টিনটিন ইন টিবেট]]*-এর মতোই। তবে ব্যতিক্রম হিসেবে এতে খেলোয়াড় গাড়ি চালাতে পারে। এ ছাড়া গেমটির একমাত্র বিশেষত্ব ছিল সম্পূর্ণ ত্রিমাত্রিক গ্রাফিক্স। গেমটি বেশি জনপ্রিয়তা পায়নি, তাই সহজলভ্য

গেমে যেসব কমিকস থেকে নেয়া হয়েছে:
* *[[কৃষ্ণদ্বীপের রহস্য]]*
* *[[লাল বোম্বেটের গুপ্তধন]]*
* *[[কালো সোনার দেশে]]*
* *[[চাঁদে টিনটিন]]*
* *[[ফ্লাইট ৭১৪]]*

## মুক্তির তারিখ
**টিনটিন: ডেসটিনেশন অ্যাডভেঞ্চার* প্লেস্টেশনের জন্যে - সেপ্টেম্বর, ২০০১
**টিনটিন: ডেসটিনেশন অ্যাডভেঞ্চার* উইন্ডোজের জন্যে - নভেম্বর, ২০০১

## বহিঃসংযোগ
*Tintin: Destination Adventure on Amazon.fr
*The Cult of Tintin at Tintinologist.org

বিষয়শ্রেণী:টিনটিনকে নিয়ে ভিডিও গেমস
বিষয়শ্রেণী:প্লেস্টেশন (কনসোল) গেমস
বিষয়শ্রেণী:উইন্ডোজ গেম
বিষয়শ্রেণী:২০০১-এর ভিডিও গেম
বিষয়শ্রেণী:একক খেলোয়াড় ভিডিও গেম
কাজী জহিরুল কাইয়ুম

**কাজী জহিরুল কাইয়ুম** বাংলাদেশের একজন রাজনীতিবিদ ও ব্যবসায়ী ছিলেন, যিনি পাকিস্তান জাতীয় পরিষদ, বাংলাদেশ গণপরিষদ সদস্য এবং কুমিল্লা-১৭ আসনের জাতীয় সংসদ সদস্য ছিলেন। তিনি বাংলাদেশের অষ্টম প্রধানমন্ত্রী কাজী জাফর আহমেদের চাচা।

কাজী জহিরুল কাইয়ুম ১৪ ডিসেম্বর ১৯১৮ সালে কুমিল্লা জেলার চিওড়া কাজী পরিবারে জন্মগ্রহণ করেন। ১৯৫৪ সালে পূর্ববঙ্গ আইনসভা নির্বাচনে তিনি ত্রিপুরা সদর দক্ষিণ-পূর্ব মুসলিম আসন থেকে নির্বাচিত হোন। ১৯৬৯ সালে তিনি চিওড়া সরকারি কলেজ প্রতিষ্ঠা করেন, যেটি চৌদ্দগ্রাম উপজেলায় অবস্থিত। ১৯৭০ সালে পাকিস্তানের সাধারণ নির্বাচনে এনই–১৩৬ কুমিল্লা–৬ আসনে তিনি বিজয়ী হোন। ১৯৭১ সালে বাংলাদেশের মুক্তিযুদ্ধ চলাকালে মুজিবনগর সরকারের পররাষ্ট্রমন্ত্রী খন্দকার মোশতাক আহমেদ তার মাধ্যমে ভারতের কলকাতায় নিযুক্ত মার্কিন কনসাল জেনারেলকে পশ্চিম পাকিস্তানে বন্দী নিখিল পাকিস্তান আওয়ামী লীগের সভাপতি শেখ মুজিবুর রহমানকে মুক্তিদানের বিনিময়ে একটি সমঝোতার বার্তা প্রেরণ করেছিলেন।

১৪ সেপ্টেম্বর ১৯৯১ সালে তিনি মৃত্যুবরণ করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
উপজেলা নির্বাহী অফিসার

**উপজেলা নির্বাহী অফিসার** (সংক্ষেপে **ইউএনও**) হলেন উপজেলার মুখ্য কার্যনির্বাহী কর্মকর্তা, উপজেলা পর্যায়ে কেন্দ্রীয় সরকারের অন্যতম প্রতিনিধি এবং বাংলাদেশ সিভিল সার্ভিস (বিসিএস প্রশাসন ক্যাডার) এর একজন সদস্য। এটি বাংলাদেশ সিভিল সার্ভিসের ৬ষ্ঠ গ্রেডের একটি পদ। সাধারণভাবে উপজেলা নির্বাহী অফিসার বাংলাদেশের পদমর্যাদা ক্রম অনুসারে সিনিয়র সহকারী সচিব পদমর্যাদার একটি পদ।

## ইতিহাস
উপজেলা গঠনের আগে প্রত্যেক জেলায় মহকুমা ছিল। প্রত্যেক মহকুমায় প্রশাসনিক কার্যাবলী সম্পাদনের জন্য একজন মহকুমা প্রশাসক বা সাব-ডিভিশনাল অফিসার (এসডিও) নিয়োজিত ছিল। পরবর্তীতে সামরিক শাসক রাষ্ট্রপতি হুসেইন মুহাম্মদ এরশাদের আমলে স্থানীয় সরকার (উপজেলা পরিষদ ও উপজেলা পুনর্গঠন) অধ্যাদেশের মাধ্যমে উপজেলা নির্বাহী অফিসারের পদ সৃষ্টি করা হয়। ১৯৮২ সালে, এরশাদ সরকার প্রশাসনিক পুনর্গঠন ও সংস্কার কমিটি গঠন করে, যার কাজ হল জনগণের সরাসরি ভোটে নির্বাচিত একজন চেয়ারম্যানের নেতৃত্বে উপজেলা পরিষদ নামে একটি প্রতিনিধিত্বশীল স্থানীয় সরকার ব্যবস্থা চালু করা। সরকার শহর এলাকার বাইরে প্রতিটি থানাকে উপজেলায় উন্নীত করে এবং প্রথমে থানা নির্বাহী অফিসারের পদ সৃষ্টি করে, যা পরবর্তীতে থানা নির্বাহী অফিসার থেকে নাম পরিবর্তন করে উপজেলা নির্বাহী অফিসার করা হয়।

## দায়িত্ব
# উপজেলা পরিষদের মুখ্য নির্বাহী কর্মকর্তা হিসেবে কাজ করা এবং উপজেলা পরিষদের নীতি ও সিদ্ধান্ত বাস্তবায়নে উপজেলা পরিষদের চেয়ারম্যানকে সহায়তা দান।
# সমন্বিত উপজেলা উন্নয়ন পরিকল্পনাসহ উপজেলা পর্যায়ে সকল উন্নয়ন কর্মকাণ্ড তত্ত্বাবধানে চেয়ারম্যানকে সাহায্য করা।
# ফৌজদারি কার্যবিধি ১৮৯৮ এর ১৪৪ ধারার অধীনে ক্ষমতা প্রয়োগ এবং সার্বিকভাবে নির্বাহী ম্যাজিস্ট্রেটের দায়িত্ব পালন।
# প্রাকৃতিক দুর্যোগের পর জরুরি ত্রাণতৎপরতায় অংশগ্রহণ
# রাজস্ব ও বাজেট তত্ত্বাবধান
# উপজেলাতে সকল সরকারি নির্দেশাবলির অনুসরণ নিশ্চিতকরণ
# উপজেলা পর্যায়ে সকল প্রশিক্ষণ কর্মকাণ্ড সমন্বয়
# তার অধীনস্থ কর্মকর্তা ও কর্মচারীদের বেতন গ্রহণ ও বণ্টন
# অধীনস্থ কর্মকর্তা ও কর্মচারীদের কার্যাদি তত্ত্বাবধান
# প্রটোকল সম্পর্কিত দায়িত্ব পালন
# সরকার অথবা উপজেলা পরিষদ চেয়ারম্যান কর্তৃক তার উপর ন্যস্ত অন্যান্য দায়িত্ব সম্পাদন।

## আরও দেখুন
* বিভাগীয় কমিশনার
* জেলা প্রশাসক

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের উপজেলা
বিষয়শ্রেণী:বাংলাদেশী সরকারি চাকরিজীবী
খোন্দকার মনোয়ার হোসেন

**খন্দকার মনোয়ার হোসেন** (৩০ এপ্রিল ১৯৩০ - ২৭ জুন ১৯৯৯) ছিলেন একজন বাংলাদেশী পরিসংখ্যানবিদ। ১৯৫০ সালে তিনি ঢাকা বিশ্ববিদ্যালয়ের শিক্ষার্থীদের মাঝে পরিসংখ্যান কোর্সে  প্রথম স্নাতক করেন। তিনি রাজশাহী বিশ্ববিদ্যালয়ের পরিসংখ্যান বিভাগের  প্রতিষ্ঠাতা।

## ব্যক্তিগত জীবন
মনোয়ার হোসেন ১৯৩০ সালে পাচুরিয়া গ্রামে জন্মগ্রহণ করেন। তার বাবা ছিল মৌলভি খন্দকার আব্দুল হামিদ এবং মা মোসাম্মাৎ আখতারা খাতুন। মনোয়ার হোসেনের ভাই ছিলেন বাংলাদেশ জাতীয়তাবাদী দলের সাবেক সাধারণ সম্পাদক খন্দকার দেলোয়ার হোসেন। তার শৈশব অতিবাহিত হয় মানিকগঞ্জে।

১৯৬৪ সালের ২৫ জুন মনোয়ার হোসেন বিয়ে করেন হোসনেয়ারা বেগম ঝর্না কে। হোসনেয়ারা বেগম রাজশাহী বিশ্ববিদ্যালয়ের পরিসংখ্যান বিভাগের অধ্যাপক হিসেবে দায়িত্ব পালন করেন। তাদের চার ছেলে ও দুই মেয়ে।

## শিক্ষা
১৯৪৪ সালে মনোয়ার হোসেন মানিকগঞ্জের ভিক্টোরিয়া স্কুল থেকে মাধ্যমিক পাশ করেন। তিনি দেবেন্দ্র কলেজ ও প্রেসিডেন্সি কলেজের শিক্ষার্থী ছিলেন। তিনি ১৯৪৮ সালে গণিত, বাংলা, ইংরেজি ও অর্থনীতি বিষয়ে কলকাতা বিশ্ববিদ্যালয় থেকে বি. এ (পাস) ডিগ্রী লাভ করেন। পরের বছর, তিনি কলকাতা বিশ্ববিদ্যালয় থেকে গণিত থেকে একটি সম্মান ডিগ্রী লাভ করেন। এছাড়াও মনোয়ার হোসেন প্রথম শ্রেণীর ফলাফল সহ ঢাকা বিশ্ববিদ্যালয় পরিসংখ্যান বিভাগ থেকে ১৯৫০ এবং ১৯৫৪ সালে মাষ্টার্স পাশ করেন। তিনি অর্থনীতি বিষয়ের মাষ্টার্স সম্পন্ন করেন। তিনি তার শিক্ষা জীবনে লন্ডন বিশ্ববিদ্যালয়, কেমব্রিজ বিশ্ববিদ্যালয় এবং লন্ডন স্কুল অব ইকোনমিক্স এর শিক্ষার্থী ছিলেন। তিনি মরিস জর্জ কেনডাল এর অধীনে তার গবেষণা কাজ সম্পন্ন করেন।

## কর্মজীবন
খোন্দকার মনোয়ার হোসেন দুই দশকের বেশি সময় ধরে একাডেমিক জীবনে জড়িত থেকেছেন। তিনি তার প্রথম জীবনে ঢাকা বিশ্ববিদ্যালয় এর গণিতের প্রভাষক হিসেবে যোগ দেন। তিনি তার কর্মজীবনের বেশিরভাগ সময় রাজশাহী বিশ্ববিদ্যালয়ের পরিসংখ্যান বিভাগে বিভিন্ন পদে দায়ীত্ব পালন করেছেন। তিনি পরিকল্পনা বোর্ড অব ইস্ট পাকিস্তান সরকার এর সহকারী প্রধান অর্থনীতিবিদ, সামাজিক বিজ্ঞান বিভাগ এ ১৯৫৭ থেকে ১৯৫৯ পর্যন্ত দায়ীত্ব পালন করেন। ১৯৬৮ সালে বার্মিংহাম বিশ্ববিদ্যালয়, যুক্তরাজ্য তে তিনি এক বছর যাবত ভিজিটিং ফেলো হিসেবে নিযুক্ত ছিলেন।

## পেশাগত অন্তর্ভুক্তি
খোন্দকার হোসেন ছিলেন পাকিস্তান সরকার এর 'আন্তঃ-বিশ্ববিদ্যালয় সামাজিক বিজ্ঞান গবেষণা কাউন্সিল' এর সদস্য। তিনি রাজশাহী ও বাংলাদেশ বিশ্ববিদ্যালয় শিক্ষক সমিতি এর সভাপতি হিসেবে দায়ীত্ব পালন করেন। ১৯৭৭ সালে খোন্দকার হোসেন 'বাংলাদেশ পরিসংখ্যান সমিতি' এর সভাপতি ছিলেন। সিনেট, ফাইন্যান্স কমিটি ও রাজশাহী বিশ্ববিদ্যালয় একাডেমিক কাউন্সিলের নির্বাচিত সদস্য হিসেবে খোন্দকার মনোয়ার হোসেন দায়ীত্ব পালন করেন। এছাড়াও তিনি ইউরোপ এবং এশিয়া উভয় দেশে অসংখ্য সেমিনার ও কর্মশালা পরিচালনা করেছেন।

## তথ্যসূত্র

* *Khandkar Manwar Hossain Commemorative Volume*, published August 2000, edited by Rahmatullah Imon PhD published by Professor Hosneara Hossain, Department of Statistics, University of Rajshahi, Rajshahi, Bangladesh.

বিষয়শ্রেণী:১৯৩০-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বার্মিংহাম বিশ্ববিদ্যালয়ের শিক্ষক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী পরিসংখ্যানবিদ
বিষয়শ্রেণী:সরকারি দেবেন্দ্র কলেজের প্রাক্তন শিক্ষার্থী
বিষয়শ্রেণী:মানিকগঞ্জ সরকারি উচ্চ বিদ্যালয়ের প্রাক্তন শিক্ষার্থী
জাতীয় পার্টি (কাজী জাফর)

**জাতীয় পার্টি (কাজী জাফর)** বাংলাদেশের একটি রাজনৈতিক দল। বাংলাদেশে দশম জাতীয় সংসদ নির্বাচনের প্রাক্কালে শেখ হাসিনা নেতৃত্বাধীন নির্বাচনকালীন সরকারে এরশাদের নেতৃত্বাধীন জাতীয় পার্টি-জাপা অংশ নেওয়ায় দলের এ সিদ্ধান্তের বিরোধিতা করে দলের একাংশকে নিয়ে সাবেক প্রধানমন্ত্রী কাজী জাফর আহমেদ জাতীয় পার্টি নামেই নতুন দল গঠন করেন। ২০১৩ সালের ২০ ডিসেম্বর বিশেষ কাউন্সিলের মাধ্যমে তিনি জাতীয় পার্টির একাংশের চেয়ারম্যান নির্বাচিত হন। এরপর ২০১৪ সালের ২৫ জানুয়ারি বিএনপিনেতৃত্বাধীন বিশ দলীয় জোটে এ দলটি যোগ দেয়।  পরবর্তীতে ২০২২ সালে বিশ দলীয় জোট বিলুপ্ত হলে দলটির নেতৃত্বে  বারো দলীয় জোট গঠিত হয়।

কাজী জাফর আহমেদের মৃত্যুর পর এ দলটির চেয়ারম্যান ও মহাসচিব হিসেবে যথাক্রমে টিআইএম ফজলে রাব্বি চৌধুরী ও মোস্তফা জামাল হায়দার দায়িত্ব পালন করেছেন। ফজলে রাব্বি চৌধুরীর মৃত্যুর পর এ দলটির চেয়ারম্যান হিসেবে দায়িত্ব নেন মোস্তফা জামাল হায়দার। নওয়াব আলী আব্বাস খান এই দলের অন্যতম প্রেসিডিয়াম সদস্য ও জননন্দিত নেতা।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:জাতীয় পার্টি (কাজী জাফর)
বাংলা একাডেমি ব্যবহারিক বাংলা অভিধান

***বাংলা একাডেমি ব্যবহারিক বাংলা অভিধান*** বাংলা একাডেমি কর্তৃক প্রকাশিত বাংলা ভাষার একটি অখণ্ড-পূর্ণাঙ্গ অভিধান সংস্করণ। ১৯৭৪ সালের ডিসেম্বরে স্বরবর্ণ অংশ নিয়ে অভিধানটি প্রথম প্রকাশিত হয়। ১৯৮৪ সালের জুনে প্রকাশিত হয় ব্যাঞ্জনবর্ণ অংশ। অভিধানটি প্রধান সম্পাদনায় রয়েছেন ডক্টর মুহম্মদ এনামুল হক (স্বরবর্ণ অংশ), সম্পাদনায় শিবপ্রসন্ন লাহিড়ী (ব্যাঞ্জনবর্ণ অংশ ও পরিমার্জিত সংস্করণ) এবং সহযোগী সম্পাদনায় স্বরোচিষ সরকার।

## সংস্করণ
১৯৯২ সালের নভেম্বরে অভিধানটির দ্বিতীয় সংস্করণ প্রকাশিত হয়। ২০০০ সালের ডিসেম্বরে পরিমার্জিত সংস্করণ প্রকাশিত হয়। পরবর্তীতে ২০০২ সালের জানুয়ারিতে পরিমার্জিত সংস্করণের প্রথম পুনর্মুদ্রণ  সর্বশেষ ২০১৫ সালের জানুয়ারিতে পরিমার্জিত সংস্করণের অষ্টাদশ পুনর্মুদ্রণ প্রকাশিত হয়।

## আরো দেখুন
* বাংলা একাডেমি আধুনিক বাংলা অভিধান

## তথ্যসূত্র

বিষয়শ্রেণী:১৯৭৪-এর বই
বিষয়শ্রেণী:১৯৮৪-এর বই
বিষয়শ্রেণী:২০০০-এর বই
বিষয়শ্রেণী:২০০২-এর বই
বিষয়শ্রেণী:২০১৫-এর বই
বিষয়শ্রেণী:বাংলা অভিধান
বিষয়শ্রেণী:বাংলা একাডেমির বই
প্ররোচনা

**প্ররোচনা** (Abetment) ভারতীয় দণ্ড বিধির পঞ্চম অধ্যয়ে (১০৭-১২০ নং ধারা) ব্যাখ্যায়িত আছে।

## বিবরন
উপর্যুক্ত আইনের ১০৭ নং ধারা অনুযায়ী তিনভাবে প্ররোচনা দেওয়া যেতে পারে—
# কোনো কাজে উসকানি দ্বারা 
# অপরাধমূলক ষড়যন্ত্রে লিপ্ত হয়ে 
# উদ্দেশ্য মূলকভাবে সাহায্য করে প্ররোচনা দেওয়া যায়। যখন কোনো ব্যক্তি অপরাধের প্ররোচনা দেয় তাকে বলে প্ররোচক (Abettor)।

## শাস্তি
১০৯ নং ধারাতে প্ররোচনার শাস্তি বর্ণিত আছে। কেউ কোনো অপরাধের নিমিত্ত কাউকে প্ররোচনা দিলে এবং সেই প্ররোচনার ফলে যদি কাজটি ঘটে তবে ঐ কাজের প্ররোচনার জন্যে নির্দিষ্ট দন্ড না থাকলে মূল অপরাধটির জন্যে যে শাস্তি বা দন্ডের বিধান আছে, প্ররোচকের ওপর তা লাগু হবে।

## তথ্যসূত্র

বিষয়শ্রেণী:ভারতীয় দণ্ড বিধি
বলাই ধাপ

**বলাই ধাপ**  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার অটোবাল মৌযায় অবস্থিত।

## অবস্থান
বলাই ধাপ কানাই ধাপ থেকে ৫০০ মিটার দক্ষিণ-দক্ষিণ-পূর্বে এবং মহাস্থান জাদুঘর থেকে প্রায় ৪.৫ কিমি দক্ষিণ-পশ্চিমে প্রবাহিত আটোনালা নদীর পশ্চিম তীরস্থ সরলপুর গ্রামের উত্তর পার্শ্বে অবস্থিত একটি প্রত্নস্থল। প্রত্নস্থলটি বলাইধাপ নামে সমধিক পরিচিত।

## বিবরণ
ইট লুণ্ঠনকারীদের হাতে প্রত্নস্থলটি ব্যাপক ক্ষতিগ্রস্ত হয়েছে। ইট দেখে অনুমান করা হয় গুপ্ত যুগের একটি মন্দির ছিল এখানে।  বলাই ধাপে কিছু সংখ্যক মৃৎপাত্র পাওয়া গেছে। ১৯২৬ সালে খনন করে প্রত্নস্থল থেকে গুপ্ত যুগের একটি স্বর্ণাবৃত ব্রোঞ্জ মঞ্জুশ্রী মূর্তি পাওয়া গেছে। ঢিবির পাশে থেকে টেরাকোটা শিল্প পাওয়া গিয়েছে।

## তথ্যসূত্র

## বহিঃসংযোগ
*বলাই ধাপ - বাংলাপিডিয়া

বিষয়শ্রেণী:বগুড়া জেলার প্রত্নতাত্ত্বিক স্থাপনা
বিষয়শ্রেণী:বগুড়া জেলার দর্শনীয় স্থান
দেলোয়ার হোসেন বীর প্রতীক

:

**দেলোয়ার হোসেন** (জন্ম: অজানা — মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
দেলোয়ার হোসেনের জন্ম ব্রাহ্মণবাড়িয়া জেলার আখাউড়া উপজেলার নিলাখাদ গ্রামে। তার বাবার নাম আবদুল হাই এবং মায়ের নাম রোকেয়া বেগম। তার স্ত্রীর নাম শাহানা বেগম। এ দম্পতির দুই ছেলে ও তিন মেয়ে।

## কর্মজীবন
১৯৭১ সালে দেলোয়ার হোসেন চাকরি করতেন পাকিস্তান সেনাবাহিনীতে। সে সময়ে তিনি কুমিল্লা সেনানিবাসে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাবসেক্টরে। পরে তাকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। চন্দ্রপুর যুদ্ধের কয়েক দিন আগে কালাছড়া চা-বাগান আক্রমণেও তিনি অংশ নিয়ে সাহসিকতার সঙ্গে যুদ্ধ করেন। দেলোয়ার হোসেন স্বাধীনতার পর বাংলাদেশ সেনাবাহিনীতেই চাকরি করেন। ১৯৯৩ সালে সেনাবাহিনীর চাকরি থেকে অবসর নিয়ে আইন পেশায় যোগ দেন।

## মুক্তিযুদ্ধে ভূমিকা
ব্রাহ্মণবাড়িয়া জেলার কসবা উপজেলার অন্তর্গত চন্দ্রপুর এলাকা। এর অবস্থান কসবা রেলস্টেশন থেকে তিন মাইল উত্তরে। এখানে ছিল পাকিস্তান সেনাবাহিনীর শক্ত এক প্রতিরক্ষা অবস্থান। ১৯৭১ সালের ২২ নভেম্বর এ অবস্থানে পাকিস্তান সেনাবাহিনীর প্রতিরক্ষা অবস্থান বেশ সুবিধাজনক স্থানে ছিলো। সেখানে আক্রমণ চালানোর উদ্যোগও বেশ বিপজ্জনক ছিলো। আক্রমণ করলে মুক্তিযোদ্ধাদেরই ক্ষয়ক্ষতি হতো বেশি। তার পরও মুক্তিযোদ্ধারা আক্রমণ চালালেন। তুমুল যুদ্ধ চলতে থাকল। মুক্তিযোদ্ধাদের একাধিক দলের মধ্যে একটিতে ছিলেন দেলোয়ার হোসেন। আক্রমণ চালিয়েও তারা ব্যর্থ হলেন। পাকিস্তানিদের আক্রমণে শহীদ ও আহত হলেন অসংখ্য মুক্তিযোদ্ধা। এ যুদ্ধের পরিকল্পনা শুরু হয় ১৮ নভেম্বর। ভারতীয় বাহিনীর সঙ্গে যৌথভাবে এ আক্রমণ চালানোর সিদ্ধান্ত নেওয়া হয়। বাংলাদেশ বাহিনীর কোম্পানি পরিচালনা করেন খন্দকার আবদুল আজিজ (বীর বিক্রম), (প্রকৃত নাম খন্দকার আজিজুল ইসলাম)। পরিকল্পনা মোতাবেক বাংলাদেশ বাহিনী ও ভারতীয় বাহিনী যৌথভাবে আক্রমণ করে। চন্দ্রপুরে দেলোয়ার হোসেন যুদ্ধ করেন। তার চোখের সামনে শহীদ হন কয়েকজন সহযোদ্ধা। তিনি নিজেও যুদ্ধে একপর্যায়ে আহত হন। আহত অবস্থায়ও যুদ্ধ চালিয়ে যান। একপর্যায়ে নিস্তেজ হয়ে পড়েন। সহযোদ্ধারা তাকে ফিল্ড হাসপাতালে পাঠান।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
আমলাতাড়া

**আমলাতাড়া** হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত।

## জনপরিসংখ্যান
২০১১ সালের জনগণনা অনুসারে আমলাতাড়া গ্রামের জনসংখ্যা ৮৩৬। এর মধ্যে ৪৫৭ জন পুরুষ ও ৪০৬ জন নারী।

## তথ্যসূত্র

## বহিঃসংযোগ

বিষয়শ্রেণী:বাঁকুড়া জেলার গ্রাম
১৯৮২-এ বাংলাদেশ

গণপ্রজাতন্ত্রী বাংলাদেশ এর ১৯৯২ সালের প্রধান ঘটনা প্রবা

হ

## অবশ্যপালনীয়
* রাষ্ট্রপতি : 
** আবদুস সাত্তার (২৪ মার্চ পর্যন্ত)
** হুসেইন মুহাম্মদ এরশাদ (২৪ মার্চ হইতে ২৭ মার্চ)
** আফম আহসানউদ্দিন চৌধুরী (৩০ মার্চ হইতে)
* প্রধানমন্ত্রী : শাহ আজিজুর রহমান (২৪ মার্চ পর্যন্ত) পদ বিলুপ্ত থাকে (২৪ মার্চ ১৯৮২ – ৩০ মার্চ ১৯৮৪)
* প্রধান বিচারপতি : 
** কামালউদ্দিন হোসেন (১২ এপ্রিল পর্যন্ত)
** ফজলে কাদেরী মোহাম্মদ আবদুল মুনিম (১২ এপ্রিল হইতে)

## ঘটনাপঞ্জী
### জানুয়ারি
*  **৩ জানুয়ারি** : খালেদা জিয়া বাংলাদেশ জাতীয়তাবাদী দলের বিভিন্ন স্তরের নেতা কর্মিদের আহ্ববানে বিএনপিতে যোগ দেন।
* **২৮ জানুয়ারি** : ১৯৬১ সালে শুরু হওয়া জাতীয় সংসদ ভবন নির্মাণ কাজ সম্পন্ন হয়।
### ফেব্রুয়ারি
* **১৫ই ফেব্রুয়ারি** : বাংলাদেশের দ্বিতীয় সংসদের অষ্টম (এবং শেষ) অধিবেশনে প্রথম জাতীয় সংসদ ভবন ব্যবহৃত হয়।
### মার্চ
* **২৪ মার্চ** : রক্তপাতহীন অভ্যুত্থানের মাধ্যমে সেনাপ্রধান হুসেইন মুহাম্মদ এরশাদ বিচারপতি আব্দুস সাত্তারকে ক্ষমতাচ্যুত করে ক্ষমতা গ্রহণ করেন।
* **২৪ মার্চ** : বেসামরিক বিমান চলাচল ও পর্যটন মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়।
## জুন
* **৩ জুন** : রেলওয়ে বোর্ড বিলুপ্ত হয়ে এর কার্যক্রম যোগাযোগ মন্ত্রণালয়ের রেলওয়ে বিভাগের ওপর ন্যস্ত করা হয় এবং বিভাগের সচিব ডিরেক্টর জেনারেল পদপ্রাপ্ত হন।
### অক্টোবর
* **৪ অক্টোবর** : দুই বছরের জন্যে বাংলাদেশ ও ভারতের মাঝে পানি বণ্টন বিষয়ে দু বছর মেয়াদী একটি সমঝোতা স্মারক স্বাক্ষরিত হয়। 
## কিছু অজানা দিনের ঘটনা
* ১৯৮২ সালে বাংলাদেশ সরকার ব্যাংকিং ব্যাবস্থার প্রথম পূনর্গঠন শুরু করে।
* ১৯৮২ সালে করাচি, পাকিস্তানে অনুষ্ঠিত এশিয়া কাপে অংশগ্রহণ করে।
* ১৯৮২ সালে পেট্রোবাংলা কামতা গ্যাসক্ষেত্র গ্যাসক্ষেত্রটি আবিষ্কার করে।
* ১৯৮২ সালে নাটোর চিনি কল লিমিটেড শিল্প প্রতিষ্ঠানটি নির্মাণ কাজ শুরু হয়।
## মৃত্যু
* 
## আরও দেখুন
* ১৯৮২ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ
খগেন্দ্রনাথ দাস

**খগেন্দ্রনাথ দাস** (১৮৯২ - ১৯২৭) একজন বাঙালি ব্রিটিশ বিরোধী স্বাধীনতা সংগ্রামী ও সশস্ত্র বিপ্লবী।

## বিপ্লবী কর্মকাণ্ড
খগেন্দ্রনাথ দাসের জন্ম চারগাছ, ত্রিপুরায়। পিতার নাম রমেশচন্দ্র দাস। ঢাকার বিপ্লবী হেমচন্দ্র ঘোষ স্থাপিত 'মুক্তিসংঘে'র সদস্য ছিলেন। মুক্তিসংঘের কলকাতা শাখার ভার ছিল বিপ্লবী শ্রীশ পালের ওপর। খগেন্দ্রনাথ তাকে সাহায্যের জন্যে আরো কয়েকজন বিপ্লবীর সাথে কলকাতায় আসেন। আত্মোন্নতি সমিতি ও মুক্তি সংঘ এই দুই গুপ্ত বিপ্লবী সংগঠনের মধ্যে যোগাযোগ রাখতেন তিনি। ১৯২২ সালে জগদ্দল এলাকার আলেকজান্ডার জুট মিলের অত্যাচারী ইঞ্জিনিয়ার রবার্ট ও'ব্রায়েন শ্রমিক হত্যা করেছিল। মুক্তি সংঘের বিপ্লবীরা প্রতিশোধার্থে তাকে হত্যা করার পরিকল্পনা করেন। এই কার্যোদ্ধার করতে খগেন্দ্রনাথ দাস তিনমাস ওই জুট মিলে শ্রমিকের ছদ্মবেশে কাজ করতে থাকেন যদিও এই পরিকল্পনা ফাঁস হয়ে যায় এবং তিনি ও হরিদাস দত্ত পালিয়ে যান। পুলিশ তাকে গ্রেপ্তার করলে দেড় বছর কারাবাস হয়। তিনি বিপ্লবী দল বেঙ্গল ভলেন্টিয়ার্সের অন্যতম প্রতিষ্ঠাতা সদস্য ছিলেন।

## রডা অস্ত্রলুন্ঠন
খগেন্দ্রনাথ দাসের অন্যতম কৃতিত্ব প্রথম বিশ্বযুদ্ধের সময় রডা কোম্পানির মাউজার পিস্তল ও গুলি লুঠ।  এই কাজের হোতা শ্রীশচন্দ্র মিত্র ওরফে হাবু মিত্রের সাথে তিনি, হরিদাস দত্ত এবং শ্রীশ পাল সক্রিয় ভূমিকা নেন। দিনের বেলা দুঃসাহসিক উপায়ে গরুর গাড়ির গাড়োয়ান সেজে তারা অস্ত্র লুঠ করে আনেন বিপ্লবীদের গোপন আস্তানায়। এই অস্ত্র পরে নানা ভাবে সশস্ত্র বিপ্লবীদের হাতে ছড়িয়ে পড়েছিল। এই দুঃসাহসিক ডাকাতির কথা পুলিশ জানতে পারে কিন্তু তার বিরুদ্ধে সেরকম প্রমাণ পাওয়া যায়নি। মামলায় জড়াতে না পারলেও বিনাবিচারে নানা জায়গায় আটক ও অন্তরীণ করে রাখা হয় তাকে।।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:ভারতীয় স্বাধীনতা কর্মী
বিষয়শ্রেণী:অনুশীলন সমিতি
বিষয়শ্রেণী:ত্রিপুরার ব্যক্তি
দুলু মাঝির ভিটা

**দুলু মাঝির ভিটা** বা **দলু মাঝির ভিটা** বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
বগুড়া জেলার কোতোয়ালি উপজেলার সরলপুর মৌযায় ও মহাস্থান থেকে দক্ষিণ-পশ্চিম এবং বলাই ধাপ ও ওঝা ধন্বন্তরির ভিটার কাছাকাছি এই স্থাপনা অবস্থিত।

## বিবরণ
দুলু মাঝির ভিটা দেখতে গোলাকার। এর ব্যাস প্রায় ১২০ মিটার এবং উচ্চতা ৫ মিটার। কিন্তু প্রায় ৬৫ মিটার দৈর্ঘ্য ও ৬০ মিটার প্রস্থ জমি মূল ভুমি থেকে চাষের জন্য আলাদা করা হয়েছে। এই ভিটা পুরাতন ইট, পাথরে আবৃত।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:শিবগঞ্জ উপজেলা, বগুড়া
বিষয়শ্রেণী:বগুড়া জেলার প্রত্নতাত্ত্বিক স্থাপনা
নবজীবন ঘোষ

**নবজীবন ঘোষ** (আনুমানিক ১৯১৬ ― ২৩ সেপ্টেম্বর, ১৯৩৬) একজন স্বাধীনতা সংগ্রামী ও শহীদ।

## বংশ পরিচয়
নবজীবন ঘোষের বাড়ি মেদিনীপুর। তার ডাক নাম ছিল শালিখ। পিতার নাম যামিনীজীবন ঘোষ। তার পরিবারের অনেকেই বিপ্লবী আন্দোলনে সক্রিয়ভাবে জড়িত ছিলেন। ভ্রাতা নির্মলজীবন ঘোষ অত্যাচারী জেলাশাসক বার্জকে হত্যা করেন, মেদিনীপুর সেন্ট্রাল জেলে তার ফাঁসি হয় ২৬ অক্টোবর, ১৯৩৪ খ্রিষ্টাব্দে। তার পরিবার সরকারি অত্যাচারে জর্জরিত হয়েছে। জ্যেষ্ঠ ভ্রাতা বিনয়জীবন ইতিহাসের অধ্যাপনা করতেন মেদিনীপুর কলেজে। তাকে অন্যায়ভাবে চাকরি থেকে বরখাস্ত করা হয় ১৯৩৩ সালে। অপর ভ্রাতা জ্যোতিজীবন ঘোষও কারান্তরালে ছিলেন।

## গ্রেপ্তার ও মৃত্যু
নবজীবনকে, বিপ্লবী আন্দোলনের সাথে যুক্ত এই সন্দেহে প্রথমে মেদিনীপুর থেকে বহিষ্কার করা হয়। পরে গ্রেপ্তার করে বন্দী অবস্থায় অমানুষিক প্রহারের ফলে তার মৃত্যু ঘটে। এই মৃত্যুকে পুলিশ আত্মহত্যা বলে মিথ্যা প্রচার করে।

## রবীন্দ্রনাথের প্রতিক্রিয়া
নবজীবন ঘোষের জেল হেফাজতে মৃত্যু ও মেদিনীপুর জেলা জুড়ে পুলিশি অত্যাচারের বিরুদ্ধে সরব হন রবীন্দ্রনাথ স্বয়ং। সেসময় রাজবন্দী হত্যা এবং মানবাধিকার লঙ্ঘনের বিরুদ্ধে ইন্ডিয়ান সিভিল লিবার্টিস ইউনিয়ন তদন্তের দাবী জানায়। এই সংগঠনের সভাপতি ছিলেন রবীন্দ্রনাথ ঠাকুর।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:কলকাতার বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী